Olaf Nordhagen var den første som måtte gjenoppbygge deler av kirken som ikke kunne rekonstrueres ut fra historiske eller arkeologiske kilder. Noen av Nordhagens utkast til løsninger vakte stor debatt. Etter at han i 1922 gikk seirende ut av den såkalte systemstriden om prinsippet for gjenoppførelsen av vestskipet, utformet han hvelv og tak i vestskipet og de midtre delene av vestfronten, inkludert det store rosevinduet. Disse delene sto ferdig i 1930, fem år etter hans død.